ခဏ္ဍသိမ်

ခဏ္ဍသီမာ (ထီ) [ခဏ္ဍာ+သီမာ] ပိုင်းဖြတ်အပ်သော အပိုင်းအခြား၊ ပိုင်းဖြတ်အပ်သော သိမ်၊ ငယ်သောသိမ်။ (ယင်းသိမ် သည်—ဗဒ္ဓ, အဗဒ္ဓ-သိမ်နှစ်မျိုးတွင် ဗဒ္ဓသိမ် မျိုးဖြစ်သည်။ ခဏ္ဍ, သမာနသံဝါသ, အဝိပ္ပဝါသဟူသော ဗဒ္ဓသိမ် သုံးလုံးတို့တွင် တလုံးအပါအဝင်ဖြစ်သည် (ကင်္ခါ၊ ၉၀။ ဝိ၊ဝိနိစ္ဆယ၊ ၂၄၆။ ဝိ၊ဝိနိစ္ဆယ၊ဋီ၊၂၊၁၇၉။ ဝိနယာလင်္ကာရ၊ဋီ၊၁၊၃၄၇)။ သင်္ကန်းဖြစ်ရာဌာန “မာတိကာ” ရှစ်မျိုးအနက် ပဌမမာတိကာ၌ ပါဝင်သော သိမ် ၁၅-လုံးတို့တွင် တလုံး အပါအဝင် ဖြစ်သည် (ဝိ၊ဋ္ဌ၊၃၊၄၁၇။ ဝိ၊သင်္ဂဟ၊၂၄၈။ ဝိ၊ ဝိနိစ္ဆယ၊ဋီ၊၂၊၂၄၃)။ 

ယင်း သိမ်ကို ဗောဓိပင်, စေတီ, ဆွမ်းစားကျောင်း စသည်တို့နှင့်တကွ ဆောက်လုပ်အပ်ပြီးသော ကျောင်းတိုက် လူသူအသွားအလာ နည်းပါးသော ကျောင်းမြေအစွန်၌ သမုတ်အပ်၏၊ အဆောက်အဦ မရှိသော ကျောင်းတိုက်၌ ဗောဓိပင်, စေတီစသည်တို့ တည်ရာ အရပ်ကို မှတ်သားချန်ထား၍ အထက်ဆိုခဲ့ပြီးသော အရပ်၌ သမုတ်အပ်၏။ အငယ်ဆုံး အပိုင်း အခြားအားဖြင့် နှစ်ကျိပ်တစ်ယောက်သော ရဟန်း, အကြီးဆုံး အပိုင်းအခြားအားဖြင့် ၁-ထောင်သော ရဟန်းတို့ စုဝေးထိုင်နေ နိုင်လောက်အောင် သမုတ်ရသည် (ဝိ၊ဋ္ဌ၊၃၊၃၂၃။ ဝိ၊သင်္ဂဟ၊၁၈၇။ ဝိနယာလင်္ကာရ၊ဋီ၊၁၊၃၇၅)။ သံယကမ္မာနံ သုခကရဏတ္ထံ ပဌမံ ခဏ္ဍသီမာ ဗန္ဓိတဗ္ဗာ။ ဝိ၊ဋ္ဌ၊၃၊၃၂၃။ ဝိ၊သင်္ဂဟ၊၁၈၇။ (ကင်္ခါ၊၁၅၉-၆၀။ ဝဇိရ၊၄၅၄၊ ၅၀၁။ သာရတ္ထ၊၃၊၂၇၁။ ဝိမတိ၊၂၊၉၄။ ကင်္ခါ၊ဋီ၊၇၄။) သမာနသံဝါသာဝိပ္ပဝါသာနမန္တရေ ခဏ္ဍာ ပရိစ္ဆန္နာ တာဟိ အသင်္ကရာ ခဏ္ဍသီမာ နာမ။ ဝိ၊ဝိနိစ္ဆယ၊ဋီ၊၂၊၁၇၈-၉။ ခဏ္ဍသီမာ နာမ ခုဒ္ဒကသီမာ။ ကင်္ခါ၊ဋီ၊သစ်၊ ၁၄၃။ ကင်္ခါ၊ ယော၊ မဟာ၊ဋီ၊၁၊၁၂၃။ တိပိဋကအဘိဓာန် အတွဲ-၆
 ကိုးကား 

ကဏ္ဍ:ဗုဒ္ဓဘာသာ ဝေါဟာရများ
ကဏ္ဍ:ပါဠိဝေါဟာရများ